I går udgav DR Nyheder en artikel, hvor den kinesiske ambassadør i Danmark udtaler sig om en tegning med det kinesiske flag med coronavirusset bragt i Jyllands-Posten, som har skabt stor debat de seneste dage.

Coronavirus Der findes flere grupper coronavirus, hvoraf de fleste er ufarlige og en almindelig årsag til forkølelse og luftvejsinfektioner.

En særlig variant af coronavirus gav anledning til sars-epidemien i 2003.

I 2012 og 2013 har der været påvist en ny type coronavirus kaldet MERS-coronavirus eller MERS-CoV.

Siden december 2019 er der fundet flere tusinde tilfælde af lungebetændelse i byen Wuhan i Hubei-provinsen i Kina. Sygdomstilfældene er fundet associeret med en ny type coronavirus.

Kilde: Sundhedsstyrelsen

Artiklen kan du læse herunder:

Her var der en afstemning, hvor brugerne kunne tilkendegive, om de synes, avisen og tegneren bag illustrationen bør undskylde eller ej. Formålet med afstemningen var at finde ud af, hvad læsernes holdning til sagen var.

Men her godt halvandet døgn senere, kan vi konstatere, at afstemningen formentlig ikke repræsenterer den typiske dr.dk-bruger.

For af de 152.000 brugere, der har set afstemningen, er blot 12 procent fra Danmark, mens hele 51 procent er fra Kina, fremgår det af afstemningens data.